کتاب کلیات اشعار ترکی شهریار  انتشارات نگاه شعر معاصر اوتوز آلتی ایل بوندان اول 1332 نجی ایلین اسفند آییندا نوروز قاباغی آذربایجان خلقی ئوز شاعریندن اونودولماز بیرهدیه آلدی بو استاد شهریارین حیدر بابایا سلام اثری ایدی حجمجه کیچیک مضمونجا دولغون اولان بو اثرین نشری ایچون او وقتکی تبریزین بوتون فرهنگی و پولیقرافیگ گوجوندن و امکانلاریندان استفاده اولونموشدی خطینی میرزا طاهر خوشنویس یاز میشدی شکللرین رسام مرتضی نخجوانی چکمیشدی گراورلرینی میرزا عبدالوهاب شعاری حاضرلامیشدی حسین آقا زفیرینین چاپخاناسیندا چاپ اولونموشدی حسن تقویمی چاپین بوتون وسایلینی حاضرلامیشدی مهدی روشن ضمیر عبدالعلی کارنگ هربیری آیریلیقدا مقدمه یازمیش شهریارین ئوزوده خلاصه شکلده اثرین یارانماسی حقینده ایضاحات وئریب اونو آذربایجانلیلارا تقدیم ائتمیشدی